ไทยจะมีพายุฤดูร้อนต่ออีก 1 วัน เตือน ปชช.ไม่ควรอยู่ในที่โล่งแจ้ง 
ประกาศ ฉบับ 17 กรมอุตุฯ เตือน ไทยจะมีพายุฤดูร้อนต่อไปอีก 1 วัน มีฝนฟ้าคะนอง ลมกระโชกแรง ลูกเห็บตกบางพื้นที่ ในภาคเหนือ ภาคอีสาน ภาคกลาง ภาคตะวันออก รวมทั้งกทม.และปริมณฑล ขอให้ปชช.หลีกเลี่ยงอยู่ในที่โล่งแจ้ง ,ประกาศกรมอุตุนิยมวิทยา พายุฤดูร้อนบริเวณประเทศไทยตอนบน (มีผลกระทบถึงวันที่ 9 มีนาคม 2561) ฉบับที่ 17 ,ประเทศไทยจะมีพายุฤดูร้อนเกิดขึ้นต่อไปอีก 1 วัน โดยมีลักษณะของพายุฝนฟ้าคะนองและลมกระโชกแรง กับมีลูกเห็บตกบางพื้นที่ในภาคเหนือ ภาคตะวันออกเฉียงเหนือ ภาคกลาง และภาคตะวันออก รวมทั้งกรุงเทพมหานครและปริมณฑล จึงขอให้ประชาชนบริเวณดังกล่าวหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง รวมถึงระวังอันตรายจากฟ้าผ่า สำหรับเกษตรกรควรระวังความเสียหายที่จะเกิดต่อผลผลิตทางการเกษตรไว้ด้วย โดยจะมีผลกระทบดังนี้,วันที่ 9 มีนาคม 2561,ภาคตะวันออกเฉียงเหนือ: จังหวัดชัยภูมิ นครราชสีมา บุรีรัมย์ และสุรินทร์,ภาคเหนือ: จังหวัดแม่ฮ่องสอน เชียงใหม่ เชียงราย พะเยา แพร่ น่าน ลำพูน ลำปาง ตาก สุโขทัย อุตรดิตถ์ พิษณุโลก กำแพงเพชร พิจิตร และเพชรบูรณ์,ภาคกลาง: จังหวัดนครสวรรค์ ลพบุรี สระบุรี อุทัยธานี ชัยนาท สิงห์บุรี อ่างทอง พระนครศรีอยุธยา สุพรรณบุรี กาญจนบุรี ราชบุรี รวมทั้งกรุงเทพมหานคร และปริมณฑล,ภาคตะวันออก: จังหวัดนครนายก ปราจีนบุรี ฉะเชิงเทรา ชลบุรี ระยอง จันทบุรี และตราด,ภาคใต้: จังหวัดเพชรบุรี ประจวบคีรีขันธ์ ชุมพร และสุราษฎร์ธานี,ทั้งนี้เนื่องจากบริเวณความกดอากาศสูงจากประเทศจีนยังคงแผ่ลงมาปกคลุมภาคตะวันออกเฉียงเหนือของประเทศไทยและทะเลจีนใต้อย่างต่อเนื่อง ในขณะที่ประเทศไทยยังคงมีอากาศร้อน ลักษณะเช่นนี้ทำให้บริเวณดังกล่าวเกิดพายุฤดูร้อนขึ้น โดยมีพายุฝนฟ้าคะนองและลมกระโชกแรงกับมีลูกเห็บตกบางพื้นที่,จึงขอให้ประชาชนติดตามประกาศจากกรมอุตุนิยมวิทยาอย่างใกล้ชิด,ประกาศ ณ วันที่ 9 มีนาคม พ.ศ. 2561 เวลา 05.00 น.,นายวันชัย ศักดิ์อุดมไชย อธิบดีกรมอุตุนิยมวิทยา
ประกาศ ฉบับ17 กรมอุตุฯ เตือน ไทยจะมีพายุฤดูร้อนต่อไปอีก 1 วัน มีฝนฟ้าคะนอง ลมกระโชกแรง ลูกเห็บตกบางพื้นที่ ในภาคเหนือ ภาคอีสาน ภาคกลาง ภาคตะวันออก รวมทั้งกทม.และปริมณฑล ขอให้ปชช.หลีกเลี่ยง
พายุฤดูร้อน,กรมอุตุนิยมวิทยา,ไทยตอนบน,ประกาศฉบับ 17,ฝนฟ้าคะนองและลมกระโชกแรง,ข่าวทั่วไป